CELEX: 62013TN0260
Language: sk
Date: 2013-05-08 00:00:00
Title: Vec T-260/13: Žaloba podaná 8. mája 2013 — Ryanair Holdings/Komisia

29.6.2013   
            
            
               SK
            
            
               Úradný vestník Európskej únie
            
            
               C 189/28
            
         Žaloba podaná 8. mája 2013 — Ryanair Holdings/Komisia
   (Vec T-260/13)
   2013/C 189/58
   Jazyk konania: angličtina
   
      Účastníci konania
   
   
      Žalobca: Ryanair Holdings (Dublin, Írsko) (v zastúpení: G. Berrisch, advokát a D. Hull, solicitor)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Európskej komisie C(2013) 1106 final z 27. februára 2013, ktorým bolo zlúčenie podnikov vyhlásené za nezlučiteľné s vnútorným trhom a Dohodou o EHP (vec č. COMP/M.6663-Ryanair/Aer Lingus III),
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza jeden žalobný dôvod, ktorý sa zakladá na tom, že Komisia nesprávne konštatovala a nepreukázala právne dostačujúcom spôsobom, že by zlúčenie podnikov, ako bolo zmenené záväzkami, ktoré poskytol žalobca, značne narušilo účinnú hospodársku súťaž. Žalobca tiež uvádza, že Komisia porušila zásadu proporcionality, zásadu riadnej správy a povinnosť odôvodnenia.
   Na podporu svojich žalobných návrhov žalobca uvádza, že Komisia sa dopustila zjavne nesprávneho posúdenia a porušila uvedené zásady, pokiaľ ide o a) záväzky týkajúce sa prevodu operácií Aer Lingus na 43 prekrývajúcich sa linkách na spoločnosť Flybe Group, b) záväzky týkajúce sa liniek Dublin-Londýn, Cork-Londýn a Shannon-Londýn, c) záväzky týkajúce sa obchodných aktivít spoločnosti Aer Arann na 43 prekrývajúcich sa linkách, na ktorých by pôsobila spoločnosť Flybe, a d) záväzky týkajúce sa liniek, na ktorých Komisia zistila potenciálnu hrozbu narušenia hospodárskej súťaže.